次韻仲山再示協趣韻
作者：周紫芝
朝代：宋

paragraphs: 青衫老吏骨亦臞，身游魏闕心江湖。
眼看白髪不勝數，夢繞故鄉何日無。
况我携家得官舍，背水開門故牆下。
不見湖光意闕然，欲喚歸舟心未暇。
一聞羞處令人羞，人生如此當何求。
春動飛來屬玉起，無人貌得河中洲。
我生嚼蠟元無味，鮑謝詩高心獨畏。
西風長怨草蟲秋，自笑酸寒溧陽尉。